Протокол № 38

Днес 14.04.2024 г. от 9.00 ч. Общинска избирателна комисия гр. Вълчедръм проведе заседание при следния дневен ред:

1. Разглеждане на постъпило писмо с Изх. №КПК-450-18/10.04.2024 г. от КПК до Председателя на ОИК.
2. Постъпило разпореждане от Административен съд Монтана за окомплектоване и изпращане на преписка по а.д. №182/2024 г.

На заседанието присъстваха:

|  |  |
| --- | --- |
|  |  |
| ПРЕДСЕДАТЕЛ: | Галя Петкова Станева |
| ЗАМ.-ПРЕДСЕДАТЕЛ: | Малинка Димитрова Аврамова |
| ЗАМ.-ПРЕДСЕДАТЕЛ: | Дора Жекова Айгърова |
| ЗАМ.-ПРЕДСЕДАТЕЛ: | Боянка Кирилова Харалампиева |
| СЕКРЕТАР: | Цветомира Веселинова Иванова |
| ЧЛЕНОВЕ: | Раина Боянова Иванова  Цветан Ваньов Цветков |
|  | Кейси Красимирова Якимова  Петя Валентинова Славкова |
|  | Иванела Найденова Ценкова |
|  |  |

На заседанието присъстваха още: Кирил Христов Теофилов-представител на ПП“ДПС“, Альоша Валентинов Минин – представител на ПП“ЗСАС“, Илиян Борисов Лашков – представител на ПП Партия на зелените, Ирена Методиева Димова – представител на ПП ГЕРБ, Иван Христов Барзин – кмет на община Вълчедръм и засегнато лице, Любомир Младенов Филипов – представител на ПП БСП.

От заседанието отсъства Райка Благоева Торлашка.

Председателката предлага да бъде гласуван дневният ред. Г-жа Малинка Аврамова прави предложение да бъде допълнен дневният ред с точка трета: предлага следната процедура – протокола на ОИК след разпечатване да бъде подписан на всяка страница от всички членове.

Актуализираният дневен ред е подложен на гласуване.

Гласували 10 членове на комисията

Гласували „За” – 10 (Галя Станева, Малинка Аврамова, Дора Айгърова, Боянка Харалампиева, Раина Иванова, Цветан Цветков, Кейси Якимова, Петя Славкова, Цветомира Иванова, Иванела Ценкова).

Гласували „Против” – 0 /няма/

РЕШЕНИЕ № 146-МИ/14.04.2024 г.

*ОТНОСНО: актуализиране на дневен ред*

Предвид гласуваното предложение и на основание чл. 87 от Изборния кодекс, ОИК Вълчедръм

**РЕШИ:**

Приема актуализиран дневен ред, както следва:

1. Разглеждане на постъпило писмо с Изх. №КПК-450-18/10.04.2024 г. от КПК до Председателя на ОИК.

2. Постъпило разпореждане от Административен съд Монтана за окомплектоване и изпращане на преписка по а.д. №182/2024 г.

3. Протокола на ОИК след разпечатване да бъде подписан на всяка страница от всички членове.

**По точка първа** от дневния ред докладва председателката на ОИК Вълчедръм Галя Петкова Станева, че е постъпило писмо с Изх. № КПК-450-18/10.04.2024 г. от КПК до Председателя на ОИК, което се отнася за тяхно Решение №РС-5103-23-019 от 26.02.2024 г. Писмото е заведено с Вх. № 252/14.04.2024 г. в дневника за входяща кореспонденция на ОИК Вълчедръм.

Припомням, че със заседание ОИК – Вълчедръм на 06.04.2024 г. въз основа на постъпило писмо изх.№ КПК-450-14/02.04.2024 г. от КПК, с което сме уведомени, че същия орган се е произнесъл с решение за конфликт на интереси и, че комисията следва да се произнесе с решение.

С решение № 144-МИ/06.04.2024 г. ОИК – Вълчедръм вече се е произнесъл по този въпрос, като е постановила отказ да бъдат прекратени правомощията на кмета на община Вълчедръм при наличието на обстоятелствата по чл.42, ал.1, т.11 ЗМСМА, включително съдържайки в себе си задължителния реквизит – „Решението на ОИК – Вълчедръм подлежи на оспорване по реда на чл. 459 ИК“.

Тази сутрин преди началото на заседанието от Спас Янев Панчев, ЕГН \*\*\*\*\*\*\*\*\*\*, действащ в качеството си на председател и представляващ политическа партия „Земеделски съюз „Александър Стамболийски““, съгл. решение на СГС по ф.д. № 7371 по описа за 1993 г. IV – 12 състав, вписана в регистъра на политическите партии под № 38, том стр. 117, с адрес: гр. София, ул. „Врабча“ № 1, ет.4, чрез пълномощника си Альоша Валентинов Минин, ЕГН \*\*\*\*\*\*\*\*\*\*, притежаващ л.к. № \*\*\*\*\*\*\*\*\*, изд. на 12.02.2020 г. от МВР Монтана е входирано съдебно удостоверение от 12.04.2024 г. за образувано административно дело № 194/2024 г., изд. от Административен съд Монтана срещу Решение на ОИК – Вълчедръм № 144-МИ от 06.04.2024 г.

Председателката изчита на глас приложеното съдебно удостоверение.

Също така от кмета на община Вълчедръм г-н ИВАН ХРИСТОВ БАРЗИН, е входирано писмо по отношение на Решение №РС-5103-23-019 от 26.02.2024 г. на КПК, като към него е приложено и още едно съдебно удостоверение от 11.04.2024 г., изд. от Административен съд – Монтана, че има образувано административно дело № 182/2024 г. срещу Решение на ОИК – Вълчедръм № 144-МИ 06.04.2024 г.

Председателката изчита на глас цялото писмо от г-н Иван Христов Барзин.

При висящи две съдебни производства в административен съд - Монтана срещу взетото Решение на ОИК – Вълчедръм № 144-МИ 06.04.2024 г. ние не можем да се произнасяме повече по този въпрос. Компетентен да реши този спор с влязъл в сила съдебен акт единствено е съда.

В Административен съд - Монтана има входирана жалба срещу РЕШЕНИЕ № 144-МИ Вълчедръм от 06.04.2024 г. на ОИК – Вълчедръм, наименувана като „сигнал“ от Илиян Борисов Лашков, адресирана до председателя на „Централна избирателна комисия“, която жалба е препратена от ЦИК до Административен съд – Монтана, съгласно писмо с изх.№ КИК-МИ-62/09.04.2024 г., с което е образувано административно дело № 182/2024 г. по описа на Административен съд – Монтана, за което г-н Барзин е приложил съдебно удостоверение от 11.04.2024 г.

В своето писмо кмета на община Вълчедръм – Иван Барзин ни уведомява и че на 11.03.2024 г. е упражнил законоустановеното си право да обжалва този неблагоприятен за него акт, като е депозирал жалба срещу РЕШЕНИЕ № РС-5103-23-019 от 26.02.2024 г. на Комисия за противодействие на корупцията. В тази връзка, доколкото има образувано производство по обжалване, решението не може да влезе в законна сила. В писмото си е обърнал и внимание на обстоятелството, че Комисията за противодействие на корупцията и КПКОНПИ водят „Регистър на влезлите в сила решения за установяване на конфликт на интереси“, в който регистър се поддържат и публикуват всички влезли в законна сила решения по този ред.

В тази връзка с РЕШЕНИЕ № 144-МИ Вълчедръм от 06.04.2024 г., издадено от Общинска избирателна комисия – Вълчедръм е постановен отказ да бъдат прекратени пълномощията на кмета на община Вълчедръм на основание чл.42, ал.1, т.11 ЗМСМА, доколкото в същия се уреждат хипотезите, при които пълномощията на кметовете се прекратяват предсрочно, преди да е изтекъл мандата им. Според разпоредбата на чл. 42, ал. 1, т. 11 ЗМСМА, предсрочно прекратяване на пълномощията на кмета се извършва при влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество (ЗПКОНПИ), а към настоящия момент ние ставаме свидетели на следната ситуация - с писмо с Изх. № КПК-450-18/10.04.2024 г. от КПК сме уведомени, че има влязъл в сила административен акт, а със съдебно удостоверение сме уведомени, че има образувано административно дело №194/2024 г. срещу Решение №РС-5103-23-019 от 26.02.2024 г. на КПК. Образувано е и Тълкувателно дело №2/2023 г на ОСС на ВАС с предмет „ Приложима ли е разпоредбата на чл.42,ал.1,т.11 от ЗМСМА в хипотезата, при която по време на упражняван мандат от кмет е влязъл в сила акт, с който е установен конфликт на интереси, но за нарушение извършено по време на предходен мандат на кмета“.

Висшия адвокатски съвет с множество доводи и аргументи изразява становище, че констатации за наличие на конфликт на интереси за предходен мандат на кмет не са относими към упражнявания в момента мандат, какъвто е и конкретния случай, а именно за констатирани нарушения в мандат 2019 – 2023 г. на кмет на общ. Вълчедръм, които към започването на настоящия мандат са отпаднали и не съществуват.

Във връзка с всичките тези факти и обстоятелства, с които разполагаме към настоящия момент председателката предлага да подготвим едно протоколно решение от днешното заседание за уведомяване на КПК за взетото от ОИК Вълчедръм Решение № 144- МИ от 06.04.2024 г., образуваните две административни производства, както и че при висящи съдебни спорове ОИК – Вълчедръм не може да се произнася с ново решение по въпрос, по който вече се е произнесъл. Предлага да окомплектоваме цялата преписка и да я изпратим на КПК.

Г-жа Дора Айгърова казва: да бъдат така добри да отговорят, че и за този мандат са в конфликт на интереси, защото същите договори са налице в публичния регистър и са факт и за този мандат.

Г-жа Ирена Димова иска думата. Председателката я приканва да се изкаже.

Ирена Димова казва: Благодаря г-жо председател. Уважаеми колеги, запознах се с вашия протокол от миналото заседание както и решението, което сте взели, в което казвате, че нямате достатъчно информация дали акта е влязъл в сила и сега Ви предстои да вземете решение какво трябва да направите. Във връзка с това чух писмото от г-н Барзин в което се цитират тълкувателно решение и становище. Доколкото съм запозната решение по тълкувателно дело все още няма, ако греша – вие ме поправете. За това ще ми позволите да прочета т. 11. С разпоредбата на чл.42, ал.1, т11 от ЗМСМА, пълномощията на кметовете се прекратяват предсрочно при влизане в сила на акт, с който е установен конфликт на интереси по ЗПКОНПИ. В хипотезата н ачл. 42, ал.4 от ЗМСМА във връзка с чл.42, ал.1, т.11 от ЗМСМА, административният орган действа при условията на компетентност. В конкретния случай няма значение момента на извършване на действието за което е установен конфликт на интереси, че касае мандат 2019-2023 г, законът изрично е посочил, че е важен момента на влизане в сила на акта на КПКОНПИ-в тази насока е Решение №3257/02.03.2020 г по адм. Дело №2025/2020 на ВАС.

Председателката отговаря на г-жа Ирена Димова, че на 05.04.2024 г, когато е проведена работна среща на ОИК е предложила да бъде изискана допълнителна информация по казуса, но г-жа Дора Айгърова и още няколко членове са призовали за свикване на заседание и директно прилагане на разпоредбите на чл.42 от ЗМСМА. Председателката каза и, че заседанието на 6.04.2024 г е било свикано за да се спази тридневният срок, който са имали след получаване на уведомително писмо.

Г-жа Ирена Димова казва: Вие сте тук, Вие сте представители на държавния орган и Вие взимате решенията по закон

Председателката казва: ние сме произнесли Решение №144-МИ/06.04.2024 г, то е обжалвано в АС Монтана, а писмото на КПК казва да ги уведомим за предприетите действия от наша страна.

Малинка Аврамова казва: Каквито и жалби да има ние трябва да приложим чл.42. Съда ще каже какво ще се случи. Цитира ВАС.

Председателката казва – имаме ли право да вземаме едно и също решение, след като вече сме се произнесли по този казус.

Ирена Димова-По отношение на тълкувателното дело, дали всички сте убедени как тълкувате чл.42. Вие може да отмените Вашето решение. В писмото си, което прочетохте господин Барзин, казва, че е обжалвал Решението на КПК, а в писмото от КПК до ОИК пише, че няма съдебно производство и е влязло в сила. Това обстоятелство е странно и мисля, че трябва да го изясните.

Председателката казва – Смятам, че не бихме могли да отменим нашето решение, защото то се обжалва пред АС Монтана, но все пак не съм юрист.

Малинка Аврамова казва – все пак нашето решение се основава на това, че към онзи момент не сме имали официално дали решението на КПК е било влязло в сила или не.

Альоша Минин – КПКОНПИ е изискала да ги уведомите. Обжалвано е решението на ОИК, прехвърлено е в АС Монтана. Нека съда реши.

Малинка Аврамова изчита чл.42, ал.1, т.11, и т.4 от РЕШЕНИЕ №2901-МИ/16.11.2023 г на ЦИК – съда решил ли е нещо?

Председателката казва, че веднъж сме се произнесли и за това е т. 2 от дневния ред за окомплектоване на преписка за АС Монтана.

Председателката предлага да окомплектоваме преписката която трябва да изпратим на КПКОНПИ и Административен съд – Монтана.

Дора Айгърова-предлагам да се вземе решение за освобождаване на Иван Барзин.

Малинка Аврамова – зачита чл.459 от ИК.

Цветомира Иванова – няма становище.

Председателката – решението на ОИК е обжалвано. Имаме право да вземем решение, но не може да анулираме предходното, защото то в момента е в съда.

Дора Айгърова прави предложение да вземем друго решение за отстраняване на Иван Барзин, съгласно чл.98 и цитираното в писмо КПК-450-18/10.04.2024 г на КПК да се приложи чл.98 от ЗПК.

Председателката подлага на гласуване предложението на Дора Айгърова – резултатът е следния:

Гласували 10 членове на комисията

Гласували „За” – 3 (Малинка Аврамова, Дора Айгърова, Боянка Харалампиева,).

Гласували „Против” – 7 (Галя Станева, , Раина Иванова, Цветан Цветков, Кейси Якимова, Петя Славкова, Цветомира Иванова, Иванела Ценкова).

След проведеното гласуване ОИК Вълчедръм приема следното протоколно решение:

РЕШЕНИЕ № 147-МИ/14.04.2024 г.

*ОТНОСНО: предложение от г-жа Дора Айгърова да бъде гласувано друго решение за отстраняване на г-н Иван Барзин, съгласно чл.98 от ЗПК*

Предвид проведеното гласуване и на основание чл. 87 от Изборния кодекс, ОИК Вълчедръм

**РЕШИ:**

Отхвърля предложението на г-жа Дора Айгъровада бъде гласувано друго решение за отстраняване на г-н Иван Барзин.

Председателката предлага да окомплектоваме преписката която трябва да изпратим на КПКОНПИ и Административен съд – Монтана.

Председателката подлага на гласуване предложението:

Гласували 10 членове на комисията

Гласували „За” – 9 (Галя Станева, Малинка Аврамова, Боянка Харалампиева, Раина Иванова, Цветан Цветков, Кейси Якимова, Петя Славкова, Цветомира Иванова, Иванела Ценкова).

Гласували „Против” – 1 (Дора Айгърова)

След проведеното гласуване ОИК Вълчедръм приема следното протоколно решение:

РЕШЕНИЕ № 148-МИ/14.04.2024 г.

*ОТНОСНО: Окомплектоване на преписка до КПК по* РЕШЕНИЕ № РС-5103-23-019 от 26.02.2024 г

Предвид гореизложеното в протокола и проведеното гласуване, и на основание чл. 87 от Изборния кодекс, ОИК Вълчедръм

**РЕШИ:**

1. Да се окомплектова преписка по РЕШЕНИЕ № РС-5103-23-019 от 26.02.2024 г

2. Да се изпрати писмен отговор до КПК, че с Решение № 144-МИ/06.04.2024 г. ОИК – Вълчедръм вече се е произнесъл по отношение на установен конфликт на интереси по отношение на кмета на община Вълчедръм за мандат 2019 – 2023 г., като е постановен отказ да бъдат прекратени правомощията на кмета на община Вълчедръм при наличието на обстоятелствата по чл.42, ал.1, т.11 ЗМСМА, както и обстоятелството, че по отношение на взетото Решение на ОИК – Вълчедръм № 144-МИ 06.04.2024 г. има образувани две висящи съдебни производства пред Административен съд - Монтана и ние не би следвало да се произнасяме повече по този въпрос. Единствено компетентен да реши този спор с влязъл в сила съдебен акт е съда. Комисията за противодействие на корупцията и КПКОНПИ водят „Регистър на влезлите в сила решения за установяване на конфликт на интереси“, в който регистър се поддържат и публикуват всички влезли в законна сила решения по този ред. След направена справка на 14.04.2024г. в горецитирания публичен регистър се установи, че РЕШЕНИЕ № РС-5103-23-019 от 26.02.2024 г. на Комисия за противодействие на корупцията не е публикувано в този регистър и не е отразено, че е влязло в законна сила. На 11.03.2024 г. кметът на община Вълчедръм е депозирал жалба срещу РЕШЕНИЕ № РС-5103-23-019 от 26.02.2024 г. на Комисия за противодействие на корупцията.

3. Да се окомплектова писмото до КПК с всички приложени съдебни удостоверения и да се изпрати на комисията.

С това точка първа от дневния ред бе изчерпана.

**По точка втора** от дневния ред докладва председателката, че е постъпило Разпореждане №522/10.04.2024 г от Административен съд – Монтана за окомплектоване на преписка по образувано административно дело №182/2024 г.

Председателката прочита на глас разпореждането на АС Монтана.

Председателката предлага да се вземе протоколно решение за окомплектоване и изпращане на документите, свързани с Решение №144 – МИ/06.04.2024 г на ОИК Вълчедръм.

Председателката добавя: тъй като днес вече сме уведомени със съдебно удостоверение на Административен съд – Монтана от 12.04.2024 г. за образувано още едно административно дело № 194/2024 г., изд. от Административен съд Монтана срещу Решение на ОИК – Вълчедръм № 144-МИ 06.04.2024 г., и с оглед на това, че очакваме в първите работни дни на следващата седмица да получим подобно писмо за окомплектоване на преписката по това административно дело, за да не правим излишно последващо заседание, предлага да вземем протоколно решение и по този въпрос.

Председателката подлага на гласуване предложението:

Гласували 10 членове на комисията

Гласували „За” – 10 (Галя Станева, Малинка Аврамова, Дора Айгърова, Боянка Харалампиева, Раина Иванова, Цветан Цветков, Кейси Якимова, Петя Славкова, Цветомира Иванова, Иванела Ценкова).

Гласували „Против” – 0 /няма/

**РЕШЕНИЕ № 149-МИ/14.04.2024** г.

ОТНОСНО: окомплектоване на преписка за административен съд срещу Решение №144-МИ/06.04.2024 г. на ОИК Вълчедръм.

Предвид получено Разпореждане от АС Монтана по а.д. №182/2024 г. и очаквано Разпореждане по а. д.№ 194/2024 на АС Монтана, и на основание чл. 87 от Изборния кодекс, ОИК Вълчедръм

**РЕШИ:**

**Приема** да окомплектова две преписки. Едната да бъде изпратена на Административен съд Монтана за произнасяне по дело с №182/2024г. Втората преписка да бъде готова за изпращане при получаване на Разпореждане на АС Монтана по а.д. №194/2024 г.

С това точка втора от дневният ред бе изчерпана.

**По точка трета** от дневния ред: Протокола на ОИК след разпечатване да бъде подписан на всяка страница от всички членове.

Председателката поставя предложението на гласуване.

Гласували 10 членове на комисията

Гласували „За” – 10 (Галя Станева, Малинка Аврамова, Дора Айгърова, Боянка Харалампиева, Раина Иванова, Цветан Цветков, Кейси Якимова, Петя Славкова, Цветомира Иванова, Иванела Ценкова).

Гласували „Против” – 0 /няма/

**РЕШЕНИЕ № 150-МИ/14.04.2024** г.

ОТНОСНО: подписване на протокола на всяка страница от всички членове

Предвид извършеното гласуване и на основание чл. 87 от Изборния кодекс, ОИК Вълчедръм

**РЕШИ:**

**Приема** протокола на ОИК Вълчедръм да бъде подписан от всички членове на всяка страница след разпечатването му.

С това точка трета от дневният ред бе изчерпана.

Дневният ред беше изчерпан и заседанието беше закрито.

Присъствали:

|  |  |
| --- | --- |
| ПРЕДСЕДАТЕЛ: | Галя Петкова Станева |
| ЗАМ.-ПРЕДСЕДАТЕЛ: | Малинка Димитрова Аврамова |
| ЗАМ.-ПРЕДСЕДАТЕЛ: | Дора Жекова Айгърова |
| ЗАМ.-ПРЕДСЕДАТЕЛ: | Боянка Кирилова Харалампиева |
| СЕКРЕТАР: | Цветомира Веселинова Иванова |
| ЧЛЕНОВЕ: | Раина Боянова Иванова  Цветан Ваньов Цветков |
|  | Кейси Красимирова Якимова  Петя Валентинова Славкова |
|  | Иванела Найденова Ценкова |